محمد صفدر میر

محمد صفدر میر  (پیدائش: 1922ء - وفات: 9 اگست، 1998ء) پاکستان سے تعلق رکھنے والے اردو، پنجابی اور انگریزی کے نامور ترقی پسند شاعر، نقاد، صحافی اور ڈراما نویس تھے۔

 حالات زندگی 
محمد صفدر میر 1922ء کو گجرات، برطانوی ہندوستان (موجودہ پاکستان) میں پیدا ہوئے۔، عقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 823محمد صفدر میر، سوانح و تصانیف ویب، پاکستان وہ ایک طویل عرصے تک زینو کے قلمی نام سے پاکستان ٹائمز اور روزنامہ ڈان میں علمی اور فکری مضامین تحریر کرتے رہے۔ ان کے ڈراموں کے مجموعے شاعر اور سمندر اور آخر شب کے نام سے، شاعری کا مجموعہ درد کے پھول اور تراجم میں ناقابل تسخیر ذہن انسانی کے نام سے شائع ہوا۔ اس کے علاوہ ان کی ترقی پسند تحریروں پر مشتمل کتاب مارکس کا تصور بیگانگی بھی اشاعت پزیر ہوئی۔

 تصانیف 
 شاعر اور سمندر (ڈرامے)
 آخر شب (ڈرامے)
 مارکس کا تصور بیگانگی
 درد کے پھول (شاعری)
 ناقابل تسخیر ذہن انسانی (ترجمہ)
 ادب اور سیاست

 اعزازات 
حکومت پاکستان نے محمد صفدر میر کی خدمات کے اعتراف کے طور پر 14 اگست، 1997ء میں انھیں صدارتی تمغا برائے حسن کارکردگی کا اعزاز عطا کیا۔

 وفات 
محمد صفدر میر 9 اگست، 1998ء کو لاہور، پاکستان میں وفات پا گئے۔ وہ لاہور میں قبرستان پیر رونقی شاد باغ میں آسودہ خاک ہوئے۔

 مزید دیکھیے 

 ملک صفدر حیات

 حوالہ جات 

زمرہ:1922ء کی پیدائشیں
زمرہ:1998ء کی وفیات
زمرہ:اردو ادبی ناقد
زمرہ:اردو تنقید نگار
زمرہ:بیسویں صدی کے پاکستانی شعرا
زمرہ:پاکستانی ادبی نقاد
زمرہ:پاکستانی اردو مصنفین
زمرہ:پاکستانی مترجمین
زمرہ:پاکستانی مسلم شخصیات
زمرہ:پنجابی شخصیات
زمرہ:ضلع گجرات کی شخصیات
زمرہ:لاہور کے شعرا
زمرہ:تمغائے حسن کارکردگی وصول کنندگان